සිදුවුණේ කුමත්දැයි වහා සොයා බලන ලෙසත්, පැහැර ගැනීමට සම්බන්ධ සියලු දෙනා වහා අත්අඩංගුවට ගන්නා ලෙසත් පාකිස්තාන අග්‍රාමාත්‍ය ඉම්රාන් ඛාන් තමන්ට උපදෙස් දුන් බව පාකිස්තාන අභ්‍යන්තර කටයුතු ඇමැති ෂෙයික් රෂීඩ් අහ්මද් මාධ්‍ය හමුවේ පවසා ඇත.පැහැර ගැනීම සම්බන්ධයෙන් මේ වනවිට පුළුල් විමර්ශනයක් ආරම්භ කළ බවත්, ඇෆ්ගන් තානාපතිවරයා සහ ඔහුගේ පවුලේ අයගේආරක්ෂාව තහවුරු කිරීමට හැකි සෑම පියවරක්ම අනුගමනය කළ බවත් අභ්‍යන්තර කටයුතු ඇමැති ෂෙයික් රෂීඩ් අහ්මද් අවධාරණය කර තිබේ.ඇෆ්ගනිස්තානයේ ප්‍රචණ්ඩ ක්‍රියා සිදු කරන තලේබාන් ත්‍රස්තවාදීන්ට පාකිස්තාන බුද්ධි අංශය සහ හමුදාය සහාය දක්වන බවට ඇෆ්ගන් රජය ඉකුත් සතියේ චෝදනා කළේය.